Akanya fela: Go sa tlhole go na le bana ba ba lwalang, go sa tlhole go na le tlala, go sa tlhole go na le malwetse a a boifisang a a koafatsang mmele, go sa tlhole go na le ditlhabi tse di utlwisang botlhoko! Dikeledi tsa go betwa ke pelo, tsa maswabi le tsa khutsafalo di tla nyelela, ka gonne maemo a a bakang dilo tseno a tlile go fetolwa kana go tlosiwa. E re ka batho ba ba dirang boikepo ka boomo ba tla bo ba nyeleditswe ke masomosomo a baengele ba Modimo, magodu, babolai, batho ba ba buang maaka, le batho ba bangwe ba ba dirang gore botshelo e se ka ya nna jo bo sireletsegileng ba tla bo ba sa tlhole ba le teng. Batho ba tla kgona go nna le matlo a bone le go ipelela go nna mo go one ka pabalesego.—Isaia 25:8, 9; 33:24; 65:17-25.